

REPUBLIKA HRVATSKA

OPĆINSKO DRŽAVNO ODVJETNIŠTVO

U DUBROVNIKU

Broj: P-2/2024

Dubrovnik, 23. veljače 2024.

AV/PĐ

Na temelju čl. 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17, 89/19, u daljnjem tekstu Uredbe) te sukladno javnom natječaju za prijam u državnu službu na neodređeno vrijeme u Općinsko državno odvjetništvo u Dubrovniku na radno mjesto administrativni referent - državnoodvjetnički zapisničar - 1 izvršitelj/ica na neodređeno vrijeme objavljuje se

OBAVIJEST

1. OPIS POSLOVA RADNOG MJESTA ADMINISTRATIVNOG REFERENTA - DRŽAVNOODVJETNIČKOG ZAPISNIČARA

Administrativni referent - državnoodvjetnički zapisničar obavlja poslove zapisničara u prethodnom postupku, tijekom istrage i u dežurstvu, pisanje tipskih dopisa na temelju predložaka i naredbe državnog odvjetnika, zamjenika, višeg savjetnika i savjetnika, pisanje po diktatu, prepisivanje rukopisa i drugih tekstova, prijepis snimki sa diktafona i CD/DVD medija, upis dokumenata u računalni sustav i izrađivanje jednostavnijih digitalnih dokumenata, izrađuje potrebne obrasce za izvješća i obavijesti, popunjava određene obavijesti prema propisanim obrascima pod nadzorom odgovorne osobe, poslove fotokopiranja i numeriranja, unosi podatke u upisnik za vrijeme dežurstva, kao stručna osoba rukuje opremom za audio-video snimanje te obavlja i druge uredske poslove po naredbi državnog odvjetnika ili zamjenika.

2. PODACI O PLAĆI RADNOG MJESTA

Plaću službenika raspoređenog na radno mjesto administrativni referent - državnoodvjetnički zapisničar propisana je čl. 10. podstavkom e. Uredbe o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01, 71/01, 89/01, 112/01,7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10,77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15 i 71/18, 15/2019, 73/2019, 63/21, 13/22 i 139/22).

3. SADRŽAJ I NAČIN TESTIRANJA

Testiranju mogu pristupiti oni kandidati koji pravovremeno dođu u zakazani dan i vrijeme. Po dolasku na testiranje od kandidata će biti zatraženo predočenje odgovarajuće isprave radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima te koristiti mobitel ili druga komunikacijska sredstva. Također, kandidatima nije dozvoljeno koristiti se zakonima, drugom literaturom ili bilješkama. Zbog povrede navedenih pravila, kandidat će biti udaljen s provjere znanja, dok postignuti rezultat Komisija za provedbu javnog natječaja neće priznati niti ocijeniti.

Nakon utvrđivanja identiteta kandidati će pristupiti pisanom testiranju radi provjere znanja iz područja organizacije rada u državnom odvjetništvu prema Zakonu o državnom odvjetništvu i Poslovniku državnog odvjetništva u trajanju od 15 minuta, zatim provjeri pisanja po prijepisu i diktatu u trajanju od po tri minute, provjeri znanja rada na računalu u trajanju od 10 minuta, a potom slijedi razgovor s Komisijom (intervju).

Kandidati su se dužni pridržavati utvrđenog vremena i rasporeda testiranja.

Prva faza testiranja sastoji se od pisane provjere znanja iz područja organizacije rada u državnom odvjetništvu. Za navedenu pisanu provjeru znanja ispunjava se test s 10 pitanja te se dodjeljuje 1 bod za svaki točan odgovor, što znači da kandidat u ovom dijelu testiranja može ostvariti ukupno 10 bodova.

Druga faza testiranja sastoji se od provjere znanja rada na računalu, sposobnosti i vještina bitnih za obavljanje poslova radnog mjesta čiji se rezultati vrednuju zasebno za svaki od pojedina tri dijela koji obuhvaćaju provjeru rada na računalu, a zatim pisanje po prijepisu i kao zadnje pisanje po diktatu i to dodjeljivanjem određenog broja bodova od 0 do 10. Pri tome se provjera vještine prijepisa 1.B. kategorije - prijepis i diktat sastoji od prijepisa tiskanog teksta u trajanju od tri minute te pisanja po diktatu u trajanju od tri minute, a ocjenjuje se brzina (ukupni broj znakova) i točnost prijepisa i diktata s time da se nakon prve pogreške za svaku sljedeću pogrešku u prijepisu i diktatu oduzima po 25 udaraca.

Smatra se da su kandidati zadovoljili na testiranju ako su za svaki pojedini dio provedene provjere dobili najmanje pet bodova i s istima će biti obavljen razgovor (intervju) radi utvrđivanja interesa, profesionalnih ciljeva i motivacije za rad u državnoj službi. Raspored održavanja razgovora s kandidatima bit će utvrđen po završetku pisanog dijela testiranja, o čemu će kandidati biti na odgovarajući način obaviješteni. Razgovor s kandidatima posebno se boduje dodjeljivanjem određenog broja bodova od 0 do 10, a smatra se da je kandidat zadovoljio ako je dobio najmanje pet bodova.

Nakon provedenog testiranja i razgovora (intervjua) Komisija utvrđuje rang listu kandidata prema ukupnom broju ostvarenih bodova na testiranju i razgovoru (intervjuu).

Komisija općinskom državnom odvjetništvu dostavlja izvješće o provedenom postupku koje potpisuju svi članovi Komisije. Uz izvješće se prilaže rang lista kandidata prema ukupnom broju bodova ostvarenih na testiranju i razgovoru (intervjuu).

O prijmu u državnu službu izabranog kandidata općinski državni odvjetnik donosi rješenje koje će biti dostavljeno svim kandidatima javnom objavom na web-stranici Državnog odvjetništva Republike Hrvatske (www.dorh.hr) i Ministarstva pravosuđa i uprave Republike Hrvatske (www.mpu.gov.hr). Dostava se smatra objavljenom istekom osmog dana od dana javne objave na web-stranici Ministarstva pravosuđa i uprave Republike Hrvatske.

Svi kandidati prijavljeni na javni natječaj imaju pravo uvida u dokumentaciju koja se odnosi na taj javni natječaj. Kandidat koji je pristupio testiranju ima pravo protiv rješenja o prijmu izabranog kandidata izjaviti žalbu Odboru za državnu službu putem Općinskog državnog odvjetništva u Dubrovniku u roku od 15 dana od dana dostave rješenja.

4. PRAVNI I DRUGI IZVORI ZA PRIPREMANJE KANDIDATA ZA PISANU PROVJERU ZNANJA

- Ustav Republike Hrvatske (Narodne novine, broj 56/90, 135/97, 08/98, 113/00, 124/00, 28/01, 41/01, 55/01, 56/10, 85/10 i 05/14)

- Zakon o državnom odvjetništvu (Narodne novine, broj 67/18 i 21/22)

- Poslovnik državnog odvjetništva (Narodne novine, broj 128/19)

OPĆINSKI DRŽAVNI ODVJETNIK

Ante Vetma